20.07.2021

**Комиын нуӧдасны мероприятиеяс 2021-2023 воясӧ Арктика сӧветын Россиялӧн веськӧдлігӧн**

Коми Республикаса Юралысь Владимир Уйба пырӧдчис Россия Федерацияса Ылі Асыввыв да Арктика сӧвмӧдан министр Алексей Чекуновкӧд сӧвещаниеӧ. Сёрниыс муніс 2021-2023 воясӧ Арктика сӧветын\* Россия Федерациялӧн веськӧдлігӧн шӧр мероприятиеяслысь план збыльмӧдӧм йылысь.

Владимир Уйба юӧртіс федеральнӧй министрлы Коми Республикаын индӧм План олӧмӧ пӧртӧм кежлӧ дасьтысьӧм йылысь.

Вынсьӧдӧма да мӧдӧдӧма Россияса Ылі Асыввыв сӧвмӧдан министерствоӧ федеральнӧй Планӧ пыртӧм мероприятиеяс кежлӧ Коми Республикалӧн дасьтысьӧм серти туй карта.

Регионса планын урчитӧма Веськӧдлӧм дырйи волонтёръяслысь корпус лӧсьӧдан мероприятие да «Арктика – диалог вылӧ мутас» войтыркостса арктика форумӧ 2022, 2023 воясӧ Коми Республикаса делегациялӧн пырӧдчӧм.

Лоӧ кӧ позянлун эпидемиологическӧй серпас серти, ӧткымын мероприятие нуӧдасны таво. Кӧч тӧлысь 23 лунӧ Сыктывкарын заводитчӧ «Россия Федерацияса войтырлӧн электроннӧй гижӧд – 2021» войтыркостса научно-практическӧй конференция, кытчӧ пасйысисны нин 9 странаӧс петкӧдлысьяс, на лыдын Норвегияысь, Швецияысь да Финляндияысь.

Воркута йирым тӧлысь 25 лунсянь вӧльгым тӧлысь 4 лунӧдз дась нуӧдны 16 спорт сикас серти «Заполярнӧй ворсӧмъяс» Войвывса войтыръяслысь ставроссияса спартакиада, кодӧс сиӧма Игорь Леонидович Шпекторлы. Тайӧ мероприятиеыс зэв тӧдчана регионлы да Россиялы. Сійӧс нуӧдӧны 1999 восянь быд во 20 воысь дырджык нин.

Вӧльгым тӧлысь 23-25 лунъясӧ Сыктывкарын лоӧ Арктика регионъясса вузасян палатаяслӧн да бизнес-котыръяслӧн войтыркостса конференция. Сійӧс котыртӧ Россияса вузасян-промышленнӧй палата Коми Республикаса вузасян-промышленнӧй палатакӧд ӧтвыв.

Ӧшым тӧлысь 2-4 лунъясӧ Сыктывкарын кӧсйӧны нуӧдны Войвывса 4‑ӧд культура форум. Ӧні дасьтӧны сылысь уджтас, лӧсьӧдӧны мероприятиелысь сайт.

«Арктика сӧветын Россиялӧн веськӧдлӧм дырйи нуӧдан мероприятиеяс кежлӧ Коми Республикаӧс дасьтӧм серти туй карта олӧмӧ пӧртӧм йылысь юӧрыс мӧдӧдсьӧ Россияса Ылі Асыввыв сӧвмӧдан министерствоӧ быд тӧлысь. Веськӧдлӧм дырйи нуӧдан мероприятиеяс кежлӧ республикалӧн дасьтысьӧм бӧрся видзӧдӧ регионса Веськӧдлан котыр да ме ачым», - пасйис Владимир Уйба.

\*Арктика сӧветӧ пырӧны арктикаса кӧкъямыс канму – Канада, Дания (тшӧтш Гренландия да Фарер діяс), Финляндия, Исландия, Норвегия, Россия, Швеция да Ӧтувъяс Штатъяс.

20.07.2021

В Коми пройдут мероприятия в рамках председательства России в Арктическом совете в 2021–2023 годах

Глава Республики Коми Владимир Уйба принял участие в совещании с Министром Российской Федерации по развитию Дальнего Востока и Арктики Алексеем Чекунковым по вопросу реализации Плана основных мероприятий в связи с председательством Российской Федерации в Арктическом совете\* в 2021-2023 годах.

Владимир Уйба проинформировал федерального министра о подготовке Республики Коми к реализации указанного Плана.

Утверждена и направлена в Минвостокразвития России дорожная карта по подготовке Республики Коми к мероприятиям, включённым в федеральный План.

В Региональном плане учтено мероприятие по формированию волонтёрского корпуса на весь период Председательства и участию делегации Республики Коми в Международном арктическом форуме «Арктика – территория диалога» в 2022, 2023 году.

Если позволит эпидемиологическая ситуация, ряд мероприятий планируется провести в этом году. 23 сентября в Сыктывкаре стартует Международная научно-практическая конференция «Электронная письменность народов Российской Федерации – 2021», для участия в которой уже зарегистрировались представители 9 стран, в том числе из Норвегии, Швеции и Финляндии.

Воркута в период с 25 октября по 4 ноября готова провести 22-ю Всероссийскую спартакиаду народов Севера России «Заполярные игры» памяти Игоря Леонидовича Шпектора по 16 видам спорта. Это знаковое мероприятие для региона и России, которое проводится ежегодно на протяжении более 20 лет начиная с 1999 года.

С 23 по 25 ноября в Сыктывкаре состоится Международная конференция торговых палат и бизнес-ассоциаций арктических регионов. Её организует Торгово-промышленная палата России совместно с Торгово-промышленной палатой Республики Коми.

2-4 декабря в Сыктывкаре планируется провести 4-й Северный культурный форум. Формируется его программа, разрабатывается сайт мероприятия.

«Информация о ходе исполнения Дорожной карты по подготовке Республики Коми к мероприятиям председательства России в Арктическом совете направляется в адрес Минвостокразвития России на ежемесячной основе. Работа по подготовке республики к мероприятиям Председательства находится на контроле Правительства региона и моём личном», - отметил Владимир Уйба.

\*В Арктический совет входят восемь арктических государств – Канада, Дания (включая Гренландию и Фарерские острова), Финляндия, Исландия, Норвегия, Россия, Швеция и Соединённые Штаты.

2127